Brazil
2026-03-22 11:00 - 14:30 (Europe/Athens) | Κινηματογράφος ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι)
Ο Αφυπνιστικός Κινηματογράφος (Wake Up Cinema), της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την Κυριακή 22 Μαρτίου 2026, στις 11:00 πμ., την ταινία “Brazil” (Μπραζίλ), στον Κινηματογράφο ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι). Η ταινία κυκλοφόρησε το 1985, είναι σε σκηνοθεσία Terry Gilliam και πρωταγωνιστούν οι Jonathan Pryce, Robert De Niro και Michael Palin. Προτάθηκε το 1986 για βραβείο Όσκαρ στις κατηγορίες «Καλύτερο Σενάριο» και «Καλύτερη Art Direction», ενώ το 1985 στον διαγωνισμό Los Angeles Film Critics Association Awards, βραβεύτηκε στις ακόλουθες κατηγορίες: «Καλύτερη Ταινία», «Καλύτερο Σενάριο» και «Καλύτερη Σκηνοθεσία». Ο άνθρωπος, ως ανεξάρτητη οντότητα είναι κάτι το απαγορευμένο. Όλοι και όλα, παρακολουθούνται από τον πολιτεία – φύλακα και η ελευθερία βούλησης δεν αποτελεί παρά μία άγνωστη και χαμένη αξία. Το Brazil, είναι το προφητικό κινηματογραφικό αριστούργημα το οποίο εξελίσσεται σ’ ένα διστοπικό, αλλά τραγικά οικείο περιβάλλον. Η συγκεκριμένη ταινία δεν είναι απλώς ένα έργο επιστημονικής φαντασίας, αλλά ένας πνευματικός και κοινωνικός καθρέφτης. Αν ο George Orwell στο «1984» περιέγραψε έναν ολοκληρωτισμό που βασίζεται στον φόβο, ο Terry Gilliam, στο Brazil, μας προειδοποίησε για κάτι πολύ πιο ύπουλο: έναν ολοκληρωτισμό που ξεκινά από τον παραλογισμό της γραφειοκρατίας και καταλήγει στην πλήρη απανθρωποποίηση. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή, Ιδρυτή της Κίνησης «ΦΩΣ ΣΕ ΔΡΑΣΗ» και Συγγραφέα, και θα γίνει συζήτηση με τους θεατές. Μην τη χάσετε, σας περιμένουμε όλους! Προτείνεται προσέλευση μισή ώρα νωρίτερα για την εξασφάλιση θέσης!Γενική είσοδος: 7,00€ (για την καλύτερη εξυπηρέτησή σας παρακαλείστε να έχετε το ακριβές αντίτιμο). Δείτε εδώ το trailer της ταινίας:

Ιστορία και Εθνική Ταυτότητα
2026-04-04 11:00 - 13:00 | Αιτωλοακαρνανία
Το Φιλοσοφικό Καφενείο Θεσσαλονίκης μας προσκαλεί με χαρά στον ιστορικό περίπατο που θα πραγματοποιηθεί το Σάββατο 04/04/2026, στις 11:00 π.μ. στο παραθαλάσσιο μέτωπο της Καλαμαριάς – Σημείο συνάντησης: Είσοδος αυλής Μεγάρου Μουσικής, Κτίριο Μ2 (Γκρι χρώμα). Πρώτη στάση “Το Κελλάριον”, το ανατολικό λιμάνι των Βυζαντινών, και αναφορά στην άλωση της Θεσσαλονίκης το 904 μ.Χ. από τους Σαρακινούς. Συνεχίζουμε παραθαλάσσια περπατώντας πάνω στην άμμο στο Καραμπουρνάκι. Ακτή Ντοβίλ, Ναυτικός όμιλος Θεσσαλονίκης, Στρατόπεδο Κόδρα ( περιφερειακά), Κυβερνείο, Αρετσού, Πλαζ Καλαμαριάς, Απολυμαντήρια, Μαρίνα. Καταλήγουμε στο Remezzo για συζήτηση και καφέ. Επιστροφή στο πάρκιγκ με το λεωφορείο της γραμμής 5 ή 6. Θέματα που θα κουβεντιάσουμε: Πώς συμβάλλει η ιστορία στη διαμόρφωση της εθνικής ταυτότητας;

Είναι η εθνική ταυτότητα κάτι σταθερό ή μεταβάλλεται με τον χρόνο;

Πώς επηρεάζει η σχολική μας εμπειρία την εικόνα που έχουμε για το έθνος μας;Συμμετοχή ελεύθερη! Εισηγήτρια: Ιωάννα Ακριτίδου

Συνείδηση, Συνειδητότητα και Αυτογνωσία
2026-04-05 11:00 - 13:00 | Myrtillo Cafe, Πάρκο για το Παιδί & τον Πολιτισμό – Τριφυλίας & Ευστάθιου Λάμψα Αμπελόκηποι, Αττική 11524 Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 5 Απριλίου 2026, στις 11:00 πμ., στο πρωτοπόρο Myrtillo Cafe* (Πάρκο για το Παιδί & τον Πολιτισμό – Τριφυλίας & Ευστάθιου Λάμψα, Αμπελόκηποι 11524, Αθήνα). Το θέμα συζήτησης θα είναι «Συνείδηση, Συνειδητότητα και Αυτογνωσία» : Η ακαδημαϊκή ψυχολογία δεν κάνει ρητή διάκριση ανάμεσα στην κοινή συνείδηση και την αφυπνισμένη συνειδητότητα, καθώς προσεγγίζει τη συνείδηση με βάση θετικιστικά και εμπειρικά κριτήρια. Ωστόσο, η συνειδητότητα και οι ιδέες περί αφύπνισης είναι σημαντικές στις εσωτερικές σχολές, όπου η συνείδηση θεωρείται πολυεπίπεδη και συνδέεται με πνευματικές πραγματικότητες.Η αληθινή Αυτογνωσία δεν είναι προσωπογνωσία, αλλά άμεση εμπειρία του βαθύτερου Εαυτού. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και Συγγραφέας, κι όπως πάντα θα ακολουθήσει συζήτηση με τους συμμετέχοντες. Σας περιμένουμε με χαρά να φιλοσοφήσουμε! Το Myrtillo Cafe βρίσκεται σε απόσταση μόλις 500μ. (8′ περπάτημα) από το σταθμό «Πανόρμου» του Μετρό (μπλε γραμμή). *Myrtillo Cafe: Είναι μια Κοινωνική Συνεταιριστική Επιχείρηση με ειδικό σκοπό, συγκεκριμένα για να παρέχει χώρο για την ένταξη ευπαθών ομάδων (άτομα με αναπηρία) στην αγορά εργασίας. Λειτουργεί από το 2014 και η ιδρύτριά του, είναι η κα Γεωργία Βαμβουνάκη – Raffan. Η πρωτοτυπία του έγκειται στο γεγονός ότι ποτέ δε βασίστηκε σε επιδοτήσεις ή χρηματοδοτήσεις, αλλά κινήθηκε και συνεχίζει να κινείται σαν μια αυτοσυντηρούμενη επιχείρηση, που βασίζεται αποκλειστικά στα έσοδα από την καθημερινή λειτουργία της και για το λόγο αυτό έχει βραβευθεί ήδη τρείς φορές! Περισσότερες πληροφορίες θα βρείτε εδώ: https://myrtillocafe.gr/

Ανοιξιάτικη Πεζοπορία στην Πάρνηθα
2026-04-18 09:30 - 13:30 | Αιτωλοακαρνανία
Το ΔΡΟΜΙΚΟ ΦΩΣ μας προσκαλεί σε μια μοναδική ανοιξιάτικη εξόρμηση μέσα στο μαγευτικό δάσος της Πάρνηθας, με προορισμό ένα από τα πιο εντυπωσιακά και ιστορικά σπήλαια της Αττικής: το Πάνειο Άντρο (Σπήλαιο του Πανός). Η διαδρομή μας θα μας ταξιδέψει μέσα από ένα πανέμορφο φυσικό τοπίο γεμάτο πεύκα, έλατα, κουμαριές και κέδρους, με συνεχείς εναλλαγές εικόνων και χρωμάτων. Θα περάσουμε από το εντυπωσιακό φαράγγι της Γκούρας, όπου σε ορισμένα σημεία υπάρχουν σχοινιά για μεγαλύτερη ασφάλεια κατά την κατάβαση. Μετά από μια σύντομη αλλά απαιτητική ανάβαση, θα φτάσουμε στην είσοδο του σπηλαίου, ενός χώρου με έντονη ιστορική και μυθολογική σημασία. Το σπήλαιο ήταν γνωστό στην αρχαιότητα ως «Νυμφαίων των Φυλασίων», καθώς εκεί λατρεύονταν ο Πάνας και οι Νύμφες. Στο εσωτερικό του θα θαυμάσουμε σταλακτίτες, σταλαγμίτες και –ανάλογα την εποχή– μικρές φυσικές λίμνες.Στον περίβολο του σπηλαίου θα έχουμε χρόνο να χαλαρώσουμε μέσα στη φύση, πραγματοποιώντας ήπιες διαλογιστικές ασκήσεις και τεχνικές αναπνοής, απολαμβάνοντας την ηρεμία και την ενέργεια του χώρου. Πληροφορίες διαδρομής• Συνολική διάρκεια: περίπου 4 ώρες• Βαθμός δυσκολίας: Β (μέτρια)• Απαραίτητη καλή φυσική κατάσταση και σχετική εμπειρία πεζοπορίας Μετά την πεζοπορία η ημέρα μας θα ολοκληρωθεί (προαιρετικά) με γεύμα σε παραδοσιακή ταβέρνα στην περιοχή της Χασιάς. Ελάτε να ζήσουμε μαζί μια ξεχωριστή εμπειρία στη φύση, γεμάτη εικόνες, ιστορία και βιωματικές εμπειρίες! Σας περιμένουμε! Σημείο συνάντησης: ΚΡΥΑ ΒΡΥΣΗ ΦΥΛΗΣ – Σημείο στον χάρτη: https://maps.app.goo.gl/AygNbVwDHw5fRBPX7 Ώρα: 9:30 π.μΚόστος συμμετοχής: 15 ευρώΗ μετακίνηση θα γίνει με δικά μας μέσα. Στο παραπάνω κόστος περιλαμβάνονται: Σχεδιασμός, οργάνωση και υλοποίηση της δράσης

Ασκήσεις χαλάρωσης και αναπνοής για υγεία και ευεξία

Έμπειρος συνοδός πεζοπορίαςΟ καθένας συμμετέχει με ατομική του ευθύνη Εξοπλισμός:• Μποτάκια πεζοπορείας• Σακίδιο πλάτης• Πεζοπορικά Μπατόν• Νερό• Αδιάβροχο• Σνακ υψηλής θερμιδικής αξίας (μπάρα δημητριακών/ ξηροί καρποί) Δήλωση συμμετοχής έως Πέμπτη 16/04/2026 στο email: dromikofos@gmail.com

Γέννηση & Αναγέννηση
2026-04-18 19:00 - 20:30 | Αιτωλοακαρνανία
Στην εκπομπή «Αφυπνιστικές Σελίδες» του Wake Up Radio, το Σάββατο 18/04/2026, στις 19:00, θα μιλήσουμε για τη Γέννηση και την Αναγέννηση, με κεντρικό άξονα τη φιλοσοφική και πνευματική προσέγγιση του κύκλου της ύπαρξης. – Τι σημαίνει πραγματικά να γεννιέσαι; – Είναι άραγε η γέννηση κάτι που συνέβη μία μόνο φορά ή είναι μια διαδικασία που μπορεί να συμβαίνει ξανά και ξανά μέσα στη ζωή μας; Ελάτε να ανακαλύψουμε μαζί τι έχει ειπωθεί για την Γέννηση και την Αναγέννηση ανά τους αιώνες και να σκεφτούμε τι σημαίνουν για τον καθένα μας αυτές οι δυο λέξεις. Η ζωή είναι μια συνεχής ευκαιρία για εξέλιξη και πνευματική επανασύνδεση με την πηγή της ύπαρξής μας… κι ο ερχομός μας σε αυτόν τον κόσμο μόνο τυχαίος δεν είναι! Κάθε φορά που αλλάζεις συνειδητά, Κάθε φορά που αφήνεις πίσω αυτό που ΔΕΝ είσαι, Κάθε φορά που επιλέγεις την αλήθεια αντί για τη συνήθεια, Γεννιέσαι ξανά! Αν νιώθεις το κάλεσμα… μπες στη ροή! Άκουσε την εκπομπή ΖΩΝΤΑΝΑ το Σάββατο 18/04/2026, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια – παρουσίαση: Ελευθερία Ρούσσου

Νόμος της Έλξης: Μύθος ή Πραγματικότητα;
2026-04-19 12:00 - 14:00 | Κόρινθος, Πυλαρινού 111
Το Φιλοσοφικό Καφενείο Κορίνθου μας προσκαλεί την Κυριακή 19/04/2026, στις 12:00 μμ. στο Bistrot Cafe (Πυλαρινού 111 – Κόρινθος), με θέμα συζήτησης: «Νόμος της Έλξης: Μύθος ή Πραγματικότητα;». Ίσως θα χρειαστεί να αναλογιστούμε μέσα από τις παρατηρήσεις μας, σε δύο ερωτήσεις.– Είμαστε μαγνήτες που μαγνητίζουμε αυτό που επιθυμούμε;– Ή είμαστε μαγνήτες που μαγνητίζουμε αυτό που μέσα μας περισσότερο δονείται; Αλλά ακόμα, μήπως όπως και αν λειτουργεί αυτός ο μαγνήτης, μπορεί να γίνει ο φάρος πουθα φωτίσει τον εσωτερικό μας χάρτη, για να μας δείξει που σε πιο σημείο αυτού του χάρτηβρισκόμαστε; Σας περιμένουμε να μοιραστούμε τις κατανοήσεις μας και τις επιγνώσεις μας. Είσοδος ελεύθερη! Εισηγητές: Λένα Αθανασούλη και Χρήστος Παπαδάς

Ο Παράδεισος είναι Αληθινός
2026-04-26 11:00 - 14:00 | Κινηματογράφος ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι)
Ο Αφυπνιστικός Κινηματογράφος (Wake Up Cinema), της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την Κυριακή 26 Απριλίου 2026, στις 11:00 πμ., την ταινία “Ο Παράδεισος είναι Αληθινός” – Heaven is for Real (2014), στον Κινηματογράφο ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι). Η ταινία βασίζεται στο ομώνυμο μπεστ-σέλερ του Todd Burpo και της Lynn Vincent, και φέρνει στη μεγάλη οθόνη την αληθινή ιστορία ενός πατέρα σε μια μικρή πόλη των Ηνωμένων Πολιτειών, που προσπαθεί να βρει το θάρρος και την βεβαιότητα να μοιραστεί με τον κόσμο την ασυνήθστη εμπειρία που άλλαξε τη ζωή της οικογένειάς του. Ο μικρός Κόλτον περνάει διαμέσου μιας περιθανάτιας εμπειρίας και προς έκπληξη των γονιών του, ισχυρίζεται ότι επισκεύτηκε τον Παράδεισο κι εξιστορεί με λεπτομέρειες το απίθανο του ταξίδι. Μάλιστα, θυμάται πλέον γεγονότα που συνέβησαν πριν τη γέννηση του, γεγονότα που δεν είναι δυνατόν να γνωρίζει υπό κανονικές συνθήκες. Η ταινία αποτελεί μια καλή αφορμή για να στοχαστούμε πάνω στη συνέχεια της συνείδησης και τη φύση της πνευματικής αλήθειας. Να αναρωτηθούμε τη σχέση μεταξύ της «θρησκευτικότητας» (ως δόγμα και θεωρία) και της «πνευματικότητας» (ως άμεση εμπειρία). Μέσα από τα μάτια ενός τετράχρονου παιδιού, του Colton Burpo, καλούμαστε να δούμε τον κόσμο πέρα από το πέπλο της ύλης και να αναρωτηθούμε: «Τι συμβαίνει όταν η πίστη παύει να είναι θεωρία και γίνεται βίωμα;» Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή, Ιδρυτή της Κίνησης «ΦΩΣ ΣΕ ΔΡΑΣΗ» και Συγγραφέα, και θα γίνει συζήτηση με τους θεατές. Η ταινία είναι κατάλληλη και για παιδιά! Μην τη χάσετε, σας περιμένουμε όλους! Προτείνεται προσέλευση μισή ώρα νωρίτερα για την εξασφάλιση θέσης!Γενική είσοδος: 7,00€ (για την καλύτερη εξυπηρέτησή σας παρακαλείστε να έχετε το ακριβές αντίτιμο). Δείτε εδώ το trailer της ταινίας:

Πρέπει να έχεις Χάος Μέσα σου για να Γεννήσεις ένα Αστέρι που Χορεύει
2026-04-26 11:00 - 14:00 | Αιτωλοακαρνανία
Μήπως αυτό που φοβάσαι μέσα σου… είναι η αρχή της δημιουργίας;Κι αν το χάος που ζεις δεν είναι διάλυση… αλλά το φως που ετοιμάζεται να δράσει; «Πρέπει να έχεις Χάος Μέσα σου για να Γεννήσεις ένα Αστέρι που Χορεύει» Τι είναι το χάος;Απειλή… ή η στιγμή πριν το φως μπει σε δράση; Σε αυτή την εκδήλωση του Φιλοσοφικού Καφενείου Καρδίτσας θα ταξιδέψουμε: Από τον Όμηρο και την Οδύσσεια, εκεί όπου ο άνθρωπος βρίσκει τον εαυτό του μέσα στην καταιγίδα

Στον Ηράκλειτο, που μας θυμίζει ότι τα πάντα ρέουν και τίποτα δεν μένει ακίνητο

Στην Ευαγγελική ρήση όπου «το φως εν τη σκοτία φαίνει»

Και στον Νίτσε, που βλέπει το αστέρι όχι απλώς να γεννιέται… αλλά να χορεύει.Θα αναρωτηθούμε: Μπορεί η αναστάτωση να είναι το πέρασμα του φωτός;

Είναι το χάος μέσα μας διάλυση… ή μετασχηματισμός;

Πότε το φως παύει να είναι ιδέα και γίνεται πράξη;«Μάζευε και ας είναι και ρόγες» λέει ο λαός μας.Η συνάντηση θα πραγματοποιηθεί υπαίθρια στον χώρο της αναρυθμιστικής λίμνης Πλαστήρα, την Κυριακή 26 Απριλίου στις 11:00π.μ. Για διευκόλυνση στη μετακίνηση επικοινωνήστε στο τηλέφωνο: 6979441433 Ελάτε να στοχαστούμε μαζί

Να μοιραστούμε εμπειρίες

Να δούμε πώς το φως μπορεί να γίνει πράξη μέσα στη ζωή μαςΓιατί ίσως η ζωή να είναι τελικά αυτό:όχι απλώς να βρίσκεις το φως… αλλά να το αφήνεις να δράσει μέσα σου. Εισήγηση: Ζωή Βαϊοπούλου Παρακαλείστε για έγκαιρη προσέλευση.

Η Εικόνα της Μητέρας: μια ψυχαναλυτική οπτική
2026-05-02 18:30 - 20:30 | Bazaari cafe, Φιλικής Εταιρείας 43, Θεσσαλονίκη, Greece
Το Φιλοσοφικό Καφενείο Θεσσαλονίκης μας προσκαλεί με χαρά στην συνάντηση που θα πραγματοποιηθεί το Σάββατο 02/05/2026, στις 6:30 μ.μ. στο Bazaari cafe (Φιλικής εταιρείας 43, Θεσσαλονίκη, 300 μ. από τη στάση του μετρό “Συντριβάνι”) για να φιλοσοφήσουμε όλοι μαζί και να μοιραστούμε τις σκέψεις μας. Σήμερα που η έννοια της μητρότητας απελευθερώνεται από στερεότυπα και επανανοηματοδοτείται, ελάτε να κουβεντιάσουμε θέματα, όπως: – Πώς καθορίζει η μητέρα τη ζωή ενός ανθρώπου; – Μητέρα ή λειτουργία της μητέρας; – Και ο ρόλος του πατέρα; Είσοδος ελεύθερη! Εισηγητής: Γιώργος Ασκούνης, ψυχαναλυτής-ομοιοπαθητικός

Βραδιά Γιορτής & Σύνδεσης με το «Φως σε Δράση»
2026-05-09 18:00 - 22:00 | Επτανήσου 2, Καλλιθέα (2ος όροφος) – 100μ από τον ΗΣΑΠ Καλλιθέας
Αγαπημένοι φίλοι και φίλες,Το Σάββατο 9 Μαΐου 2026, στις 18:00, σας προσκαλούμε σε μια μαγική, εκρηκτικά χαρούμενη βραδιά γεμάτη φως, ζωντάνια και θετική ενέργεια! Ελάτε να γιορτάσουμε τη Ζωή όπως της αξίζει — με χορό, γέλιο και αληθινή χαρά που ξεχειλίζει! Σε έναν ζεστό και φιλόξενο χώρο, θα ξεφαντώσουμε, θα χαλαρώσουμε και θα μοιραστούμε μοναδικές στιγμές με μουσική, ποτό και φαγητό. Αφήνουμε τη χαρά να μας παρασύρει και δημιουργούμε μαζί μια εμπειρία γεμάτη αυθεντική επικοινωνία, ουσιαστική σύνδεση και ζωντανή παρουσία. Μια βραδιά που δεν θα είναι απλώς διασκέδαση, αλλά βαθιά τροφή για την ψυχή! Η παρουσία σας είναι το πιο πολύτιμο στοιχείο αυτής της γιορτής! Με κάθε σας χαμόγελο, δυναμώνετε έναν κύκλο προσφοράς που στηρίζει την Κίνηση «ΦΩΣ ΣΕ ΔΡΑΣΗ» και βοηθά το φως να εξαπλωθεί ακόμα πιο δυνατά και πιο μακριά. Είσοδος: 20€ (περιλαμβάνει ποτό & φαγητό)Επτανήσου 2, Καλλιθέα (2ος όροφος) – 100μ από τον ΗΣΑΠ ΚαλλιθέαςΕιδική έκπτωση για κρατήσεις 2 ατόμων και άνω! Κρατήσεις έως 07/05: 6936816812Email: venia.liberi@gmail.com Ελάτε με την παρέα σας να συνδεθούμε, να γιορτάσουμε και να δώσουμε όλοι μαζί ώθηση σε κάτι που αξίζει να ανθίζει και να μεγαλώνει! Σας περιμένουμε με ενθουσιασμό, χαμόγελα και πολλή αγάπη!Γιατί το Φως… γίνεται εκρηκτικό όταν μοιράζεται!

Ο Πρόεδρος, ένα Ροζ Σκάνδαλο κι ένας Πόλεμος
2026-05-24 11:00 - 14:00 | Κινηματογράφος ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι)
Ο Αφυπνιστικός Κινηματογράφος (Wake Up Cinema), της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την Κυριακή 24 Μαϊου 2026, στις 11:00 πμ., την ταινία “Ο Πρόεδρος, ένα Ροζ Σκάνδαλο κι ένας Πόλεμος” – Wag the dog (1997), στον Κινηματογράφο ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι). Η ταινία “Wag the dog” προέρχεται από έναν ιδιωματισμό, που σημαίνει “η ουρά κουνάει τον σκύλο”. Δηλαδή κάτι μικρότερης σημασίας, καθοδηγεί, χειραγωγεί κάποιον ή κάτι πολύ μεγαλύτερη σημασίας. Η ταινία σκηνοθετήθηκε από το εξαιρετικό Μπάρυ Λέβινσoν (Good morning Vietnam) και περιγράφει μια μεγα-χειραγώγηση πολιτικών γεγονότων από έναν σύμβουλο επικοινωνίας, ο οποίος προσλαμβάνει έναν παραγωγό του Χόλιγουντ για να δημιουργήσει έναν ψεύτικο πόλεμο, για να αποσπάσει την προσοχή του αμερικανικού κοινού από ένα σεξουαλικό σκάνδαλο που αφορά τον πρόεδρο, δύο εβδομάδες πριν από τις εκλογές. Με πρωταγωνιστές τα δύο ιερά τέρατα της υποκριτικής Ρόμπερτ Ντε Νίρο και Ντάστιν Χόφμαν, είναι μια μαύρη κωμωδία, μια αμείλικτη και επίκαιρη πολιτική σάτιρα. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή, Ιδρυτή της Κίνησης «ΦΩΣ ΣΕ ΔΡΑΣΗ» και Συγγραφέα, και θα γίνει συζήτηση με τους θεατές. Μην τη χάσετε, σας περιμένουμε όλους! Προτείνεται προσέλευση μισή ώρα νωρίτερα για την εξασφάλιση θέσης!Γενική είσοδος: 7,00€ (για την καλύτερη εξυπηρέτησή σας παρακαλείστε να έχετε το ακριβές αντίτιμο). Δείτε εδώ το trailer της ταινίας:

Η Εσωτερική Πυξίδα σε μια Χαοτική Εποχή
2026-06-07 11:00 - 13:00 | Myrtillo Cafe, Πάρκο για το Παιδί & τον Πολιτισμό – Τριφυλίας & Ευστάθιου Λάμψα Αμπελόκηποι, Αττική 11524 Greece
Το Φιλοσοφικό Καφενείο Αθηνών μας προσκαλεί στην τελευταία συνάντηση για την περίοδο 2025 – 2026, που θα πραγματοποιηθεί την Κυριακή 7 Ιουνίου 2026, στις 11:00 πμ., στο πρωτοπόρο Myrtillo Cafe* (Πάρκο για το Παιδί & τον Πολιτισμό – Τριφυλίας & Ευστάθιου Λάμψα, Αμπελόκηποι 11524, Αθήνα). Το θέμα συζήτησης θα είναι «Η Εσωτερική Πυξίδα σε μια Χαοτική Εποχή» : Βρισκόμαστε σε μια ιστορική καμπή όπου η ανθρωπότητα μοιάζει να πάσχει από έναν συλλογικό ίλιγγο. Η εποχή μας χαρακτηρίζεται από μια κατάσταση όπου οι κοινωνικές δομές, οι αξίες και οι ταυτότητες δεν προλαβαίνουν να στερεοποιηθούν, πριν λιώσουν ξανά κάτω από την πίεση της ταχύτητας και της αλλαγής. Σε αυτό το περιβάλλον, τα ερωτήματα «ποιος είμαι;» και «που πηγαίνω;», δεν είναι μια φιλοσοφική πολυτέλεια, αλλά μια επιτακτική ανάγκη επιβίωσης. Όταν οι εξωτερικοί χάρτες – τα θρησκευτικά δόγματα, οι πολιτικές ιδεολογίες και οι κοινωνικές συμβάσεις – καταρρέουν ή αποδεικνύονται ανεπαρκείς, ο άνθρωπος μένει μετέωρος, απροσανατόλιστος. Η έλλειψη κατεύθυνσης στον έξω κόσμο καθρεφτίζεται ως έλλειψη κέντρου στον εσωτερικό κόσμο. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και Συγγραφέας, κι όπως πάντα θα ακολουθήσει συζήτηση με τους συμμετέχοντες. Σας περιμένουμε με χαρά να φιλοσοφήσουμε! Το Myrtillo Cafe βρίσκεται σε απόσταση μόλις 500μ. (8′ περπάτημα) από το σταθμό «Πανόρμου» του Μετρό (μπλε γραμμή). *Myrtillo Cafe: Είναι μια Κοινωνική Συνεταιριστική Επιχείρηση με ειδικό σκοπό, συγκεκριμένα για να παρέχει χώρο για την ένταξη ευπαθών ομάδων (άτομα με αναπηρία) στην αγορά εργασίας. Λειτουργεί από το 2014 και η ιδρύτριά του, είναι η κα Γεωργία Βαμβουνάκη – Raffan. Η πρωτοτυπία του έγκειται στο γεγονός ότι ποτέ δε βασίστηκε σε επιδοτήσεις ή χρηματοδοτήσεις, αλλά κινήθηκε και συνεχίζει να κινείται σαν μια αυτοσυντηρούμενη επιχείρηση, που βασίζεται αποκλειστικά στα έσοδα από την καθημερινή λειτουργία της και για το λόγο αυτό έχει βραβευθεί ήδη τρείς φορές! Περισσότερες πληροφορίες θα βρείτε εδώ: https://myrtillocafe.gr/
